rejauldu/bengali-wikipedia huggingface dataset:
হালিমা বিনতে ইয়াকুব (জাওই: ; জন্ম ২৩শে আগস্ট ১৯৫৪) হলেন সিঙ্গাপুরের একজন রাজনীতিবিদ যিনি বর্তমানে সিঙ্গাপুরের রাষ্ট্রপতির দায়িত্ব পালন করছেন। রাষ্ট্রপতি হিসেবে শপথ গ্রহণের পূর্বে ২০১৩ সাল থেকে ২০১৭ সালের আগস্ট পর্যন্ত তিনি সিঙ্গাপুরের সরকারি দল পিপল’স একশন পার্টির মনোনীত স্পিকার হিসেবে দায়িত্ব পালন করেছেন। ২০০১ থেকে ২০১৫ সাল পর্যন্ত তিনি সংসদে জুরং দলের হয়ে প্রতিনিধিত্ব করেন এবং ২০১৫ থেকে ২০১৭ সাল পর্যন্ত মার্সিলিং ইউ দলের প্রতিনিধিত্ব করেন।  ২০১৭ সালের ৭ই আগস্ট রাষ্ট্রপতি নির্বাচনের জন্য তিনি সংসদের এমপি ও স্পিকার হিসেবে এবং তার দল পিএপি থেকে পদত্যাগ করেন। ২০১৭ সালের ১৩ সেপ্টেম্বর তিনি রাষ্ট্রপতি হিসেবে নির্বাচিত হন যেহেতু সেসময় তার প্রতিদ্বন্দ্বী কোন প্রার্থী ছিল না। পরের দিন তিনি সিঙ্গাপুরের সর্বপ্রথম নারী রাষ্ট্রপতি হিসেবে শপথ গ্রহণ করেন।  প্রারম্ভিক জীবন ও শিক্ষা থাম্ব|আকাসাকা প্যালেসের গেস্ট হাউজে হালিমা ইয়াকুব হালিমা ইয়াকুব বাবার পক্ষ থেকে ভারতীয় বংশদ্ভূত এবং মায়ের পক্ষ থেকে মালয় বংশদ্ভূত। তার ৪ বছর বয়সে তার পিতা হৃদযন্ত্রের ক্রিয়া বন্ধ হয়ে মৃত্যুবরণ করেন এবং তিনিসহ তার চার ভাইবোন পরবর্তীতে মায়ের কাছে বড় হন। তার বাবার মৃত্যুর সময় তার পরিবার দারিদ্রতার মধ্য দিয়ে জীবন অতিবাহিত করে। তিনি বিভিন্ন সময় তৎকালীন সিঙ্গাপুর পলিটেকটিকের সামনে এবং প্রিন্স এডওয়ার্ড সড়কের কাছে নাসি পেডং বিক্রিতে তার মাকে সাহায্য করতেন।  ১৯৭৮ সালে সিঙ্গাপুর জাতীয় বিশ্ববিদ্যালয় থেকে আইন বিষয়ে স্নাতক ডিগ্রী অর্জনের পূর্বে তিনি সিঙ্গাপুর চীনা বিদ্যালয় ও তেনজং কেটং বালিকা বিদ্যালয়ে অধ্যয়ন করেন। ১৯৮১ সালে তিনি সিঙ্গাপুর বারে যোগদান করেন। ২০০১ সালে তিনি সিঙ্গাপুর জাতীয় বিশ্ববিদ্যালয় থেকে আইনে স্নাতকোত্তর সম্পন্ন করেন। ২০১৬ সালের ৭ই জুলাইে এনইউএসতে তাকে সম্মানসূচক ডক্টরেট ডিগ্রী প্রদান করা হয়।  তথ্যসূত্র  বহিঃসংযোগ  Mdm Halimah Yacob at parliament.gov.sg   http://www.jrtc.org.sg/  বিষয়শ্রেণী:পিপলস অ্যাকশন পার্টির রাজনীতিবিদ বিষয়শ্রেণী:সিঙ্গাপুরের রাষ্ট্রপতি বিষয়শ্রেণী:১৯৪৯-এ জন্ম বিষয়শ্রেণী:রাজনীতিতে সিঙ্গাপুরীয় নারী বিষয়শ্রেণী:১৯৫৪-এ জন্ম বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:নারী রাষ্ট্রপ্রধান বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিঙ্গাপুরীয় মুসলিম বিষয়শ্রেণী:মালয় বংশোদ্ভূত সিঙ্গাপুরী বিষয়শ্রেণী:প্রথম নারী রাষ্ট্রপতি বিষয়শ্রেণী:এশিয়ার নারী রাষ্ট্রপতি
সীতারাম সেক্ষারিয়া ছিলেন একজন ভারতীয় স্বাধীনতা কর্মী, গান্ধিয়ান, সমাজ সংস্কারক এবং পশ্চিমবঙ্গে  একাধিক  প্রতিষ্ঠান নির্মাতা, যিনি মাড়োয়ারি সম্প্রদায়ের উন্নয়নে তাঁর অবদানের জন্য খ্যাত ছিলেন। তিনি উচ্চশিক্ষা প্রতিষ্ঠান শ্রীশিক্ষায়তন, মারোয়ারী বালিকা বিদ্যালয়, একটি প্রাথমিক বিদ্যালয়, সমাজ সুধর সমিতি, একটি সামাজিক সংস্থা  এবং ভারতীয় ভাষা পরিষদ, একটি বেসরকারী সংস্থা সহ একাধিক প্রতিষ্ঠান এবং সংস্থার প্রতিষ্ঠাতা ছিলেন।  ভারত সরকার তাকে সমাজের অবদানের জন্য ১৯৬২ সালে চতুর্থ সর্বোচ্চ বেসামরিক সম্মান পদ্মশ্রী প্রদান করে।  তাঁর জীবন কাহিনী ভোমরমাল সিংহী সম্পাদিত এবং ১৯৭৪ সালে প্রকাশিত পদ্মশ্রী সীতারাম সেক্ষারিয়া অভিনন্দন গ্রন্থে  সংকলিত হয়েছে।  তিনি ১৯৮২ সালে মারা যান।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:ভারতীয় পুরুষ সমাজকর্মী বিষয়শ্রেণী:ভারতীয় সমাজ সংস্কারক বিষয়শ্রেণী:গান্ধীবাদী বিষয়শ্রেণী:মাড়োয়ারি ব্যক্তি বিষয়শ্রেণী:পশ্চিমবঙ্গের সমাজকর্মী বিষয়শ্রেণী:সমাজসেবায় পদ্মভূষণ প্রাপক বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:১৯৮২-এ মৃত্যু
মুনকার ও নাকির () (বাংলা অর্থ "অস্বীকারকারী এবং তিরস্কারকারী") দুজন ফেরেশতার নাম। যার অর্থ অপরিচিত বিকট চেহারাসম্পন্ন। কবরে এসে মৃত ব্যক্তিকে প্রশ্নকারী দুইজন ফেরেশতা যাদের অদ্ভুত চেহারা ও ভীতিপ্রদ অবয়বের কারণে এই রুপ নাম দেয়া হয়েছে। তারা উভয়ই মৃত ব্যক্তির নিকট অপরিচিত।Britannica Concise Encyclopedia, Entry: Munkar and Nakir   বর্ননা  মুনকার ও নাকির ফেরেশতাদ্বয় কালো বর্ণের ও নীল চক্ষুবিশিষ্ট হবে। হাদিস এসেছে রাসূল (সাঃ) বলেছেন,  إِذَا قُبِرَ الْمَيِّتُ – أَوْ قَالَ أَحَدُكُمْ أَتَاهُ مَلَكَانِ أَسْوَدَانِ أَزْرَقَانِ يُقَالُ لأَحَدِهِمَا الْمُنْكَرُ وَالآخَرُ النَّكِيرُ  মৃত লোককে বা তোমাদের কাউকে যখন কবরের মধ্যে রাখা হয় তখন কালো বর্ণের এবং নীল চোখ বিশিষ্ট দু’জন ফেরেশতা আসেন তার নিকট। তাদের মধ্যে একজনকে মুনকার এবং অন্যজনকে নাকির বলা হয়। [সুনানে তিরমিযী, হাদিস: ১০৭১]  তারা মৃতকে প্রশ্ন করবেন। যারা সে প্রশ্নের উত্তর দিতে পারবে তারা জান্নাতের নেয়ামত ভোগ করতে থাকবে। আর যারা উত্তর দিতে ব্যর্থ হবে তারা জাহান্নামের শাস্তি ভোগ করতে থাকবে।  কবরে যে সকল প্রশ্ন করবেন মুসলমানরা বিশ্বাস করে যে, কোনও ব্যক্তি মারা যাওয়ার পরে তার মৃত্যু দেহ জানাজা এবং দাফন শেষ করে কবর দেয়া হয় এবং তার আত্মা বারযাখ নামক একটি যায়গার রাখা হয়। মৃত দেহর জানাজা এবং দাফন শেষ করার পর মুনকার ও নাকির মৃত আত্মাকে কবরে করিয়ে তিনটি প্রশ্ন জিজ্ঞাসা করবেনঃ  তোমার রব কে?   তোমার দীন (ধর্ম) কি ছিল?  তোমার নবী কে?জীবনব্যাপী পরকালের প্রস্তুতি | দৈনিক প্রথম আলো | ২০ ডিসেম্বর ২০১৯ যারা এই প্রশ্নগুলোর উত্তর দিতে পারবে, তাদের কবরের সঙ্গে জান্নাতের যোগাযোগ স্থাপন করে দেয়া হবে। জান্নাতের হাওয়া এবং সুঘ্রাণ তাদের কবরে আসতে থাকবে। আর যারা কবরের সংক্ষিপ্ত বিচারালয়ের ৩টি প্রশ্নের উত্তর দিতে ব্যর্থ হবে, তারা তাদের কর্ম অনুযায়ী কিয়ামত অনুষ্ঠিত হওয়ার আগ পর্যন্ত শাস্তি ভোগ করতে থাকবে।ক্রিশ্চিয়ান ল্যাঞ্জ প্যারাডাইস অ্যান্ড হেল ইন ইসলামিক ট্র্যাডিশন কেমব্রিজ ইউনিভার্সিটি প্রেস ২০১৫  Seite 123The Encyclopedia of Death and Dying, Entry: Islam মুসলমানদের এটা বিশ্বাস রয়েছে যে, জাহান্নামের আগুন বারযাখ থেকে দেখা যায় এবং এর ফলে সৃষ্ট আধ্যাত্মিক যন্ত্রণায় তাদের আত্মা একসময় শুদ্ধ হবে।http://www.eslam.de/begriffe/f/feuer.htm  আরও দেখুন  বারযাখ  কবরের শাস্তি  তথ্যসূত্র  বিষয়শ্রেণী:ইসলামি পরকালবিদ্যা বিষয়শ্রেণী:ফেরেশতা বিষয়শ্রেণী:পরকাল
thumb|দাপ্তরিক প্রতিকৃতি, ২০২০ রেবেকা ফায়ে ক্লার্ক (জন্ম ১০ অক্টোবর ১৯৬০), তার প্রথম নাম রেবেকা পাও নামে বেশি পরিচিত, একজন ব্রিটিশ রাজনীতিবিদ যিনি নভেম্বর ২০২৩ সাল থেকে সংসদীয় আন্ডার-সেক্রেটারি অফ স্টেট ফর নেচার হিসেবে কাজ করছেন। এছাড়াও এর আগে ২০১৯ থেকে ২০২২ পর্যন্ত পরিবেশ, খাদ্য ও গ্রামীণ বিষয়ক বিভাগে সংসদীয় আন্ডার সেক্রেটারি অফ স্টেটের দায়িত্ব পালন করেছেন।  কনজারভেটিভ পার্টির একজন সদস্য, পাও ২০১৫ সাল থেকে পার্লামেন্ট সদস্য হিসাবে টনটন ডিনের প্রতিনিধিত্ব করেছেন।   তথ্যসূত্র   বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২১শ শতাব্দীর ব্রিটিশ সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম
দ্য ম্যান হু উড বি কিং () হল জন হিউস্টন পরিচালিত ১৯৭৫ সালের মার্কিন রোমাঞ্চকর চলচ্চিত্র। রুডইয়ার্ড কিপলিং রচিত একই নামের উপন্যাসিকা অবলম্বনে চলচ্চিত্রটির চিত্রনাট্য লিখেছেন হিউস্টন। চলচ্চিত্রটিতে শ্রেষ্ঠাংশে অভিনয় করেছেন শন কনারি, মাইকেল কেইন, ও সাইদ জাফরি এবং ক্রিস্টোফার প্লামার কিপলিং চরিত্রে অভিনয় করেন, যা উপন্যাসিকাটিতে অজ্ঞাতনামা বর্ণনাকারী হিসেবে বর্ণিত হয়েছিল।  চলচ্চিত্রটি চারটি একাডেমি পুরস্কারের মনোনয়ন, একটি গোল্ডেন গ্লোব পুরস্কারের মনোনয়ন এবং দুটি বাফটা পুরস্কারের মনোনয়ন লাভ করেছিল।  কুশীলব  শন কনারি - ড্যানিয়েল ড্রেভট  মাইকেল কেইন - পিচি কার্নেহান  ক্রিস্টোফার প্লামার - রুডইয়ার্ড কিপলিং  সাইদ জাফরি - বিলি ফিশ  শাকিরা কেইন  - রোক্সেন  ডগমি লার্বি - ওটাহ  জ্যাক মে - ডিসট্রিক্ট কমিশনার  ক্যারম বেন বুই - কাফু সেলিম  মোহাম্মদ শামসি - বাবু  অ্যালবার্ট মোজেস - গুলাম  পল অ্যান্ট্রিম - মুলভানি  গ্রাহাম অ্যাকরস - অফিসার  পিজে রেটিরি - চিফ  দ্য ব্লু ড্যান্সারস অব গুলামাইন - নৃত্যশিল্পী  পুরস্কার ও মনোনয়ন  পুরস্কার বিভাগ মনোনীত ফলাফল  একাডেমি পুরস্কার শ্রেষ্ঠ লেখনী (অন্য উৎস থেকে উপযোগকৃত) জন হিউস্টন, ও গ্ল্যাডিস হিল rowspan=4   শ্রেষ্ঠ চলচ্চিত্র সম্পাদনা রাসেল লয়েড শ্রেষ্ঠ শিল্প নির্দেশনা আলেকসান্দ্রে ট্রাউনার, টনি ইংলিস, ও পিটার জেমস শ্রেষ্ঠ পোশাক পরিকল্পনা এডিথ হেড গোল্ডেন গ্লোব পুরস্কার সেরা মৌলিক সুর মরিস জের   বাফটা পুরস্কার শ্রেষ্ঠ চিত্রগ্রহণ অসওয়াল্ড মরিস rowspan=2   শ্রেষ্ঠ পোশাক পরিকল্পনা এডিথ হেড  তথ্যসূত্র  বহিঃসংযোগ               The Man Who Would Be King – starpulse.com  বিষয়শ্রেণী:১৯৭৫-এর চলচ্চিত্র বিষয়শ্রেণী:১৯৭০-এর দশকের রোমাঞ্চকর নাট্য চলচ্চিত্র বিষয়শ্রেণী:১৮৮০-এর দশকের পটভূমিতে চলচ্চিত্র বিষয়শ্রেণী:অ্যালাইড আর্টিস্টসের চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:জন হিউস্টন পরিচালিত চলচ্চিত্র বিষয়শ্রেণী:জন হিউস্টনের চিত্রনাট্য সংবলিত চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ রোমাঞ্চকর নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন রোমাঞ্চকর নাট্য চলচ্চিত্র বিষয়শ্রেণী:চলচ্চিত্রে খুন বিষয়শ্রেণী:আফগানিস্তানের পটভূমিতে চলচ্চিত্র বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:মরুভূমির পটভূমিতে চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:বন্ধুত্ব সম্পর্কিত চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:১৯৭০-এর দশকের ব্রিটিশ চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭৫-এর নাট্য চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র
ভিও () হলো একটি টেক্সট-টু-ভিডিও মডেল, যা গুগল ডিপমাইন্ড দ্বারা বিকশিত এবং ২০২৪ সালের মে মাসে মুক্ত করা হয়েছে। একটি জেনারেটিভ এআই মডেল হিসেবে, এটি ব্যবহারকারীর প্রম্পটের উপর ভিত্তি করে ভিডিও তৈরির কাজ করে। ২০২৫ সালের মে মাসে মুক্তিপ্রাপ্ত Veo 3, সহগামী অডিওও তৈরি করতে পারে।   বিকাশ  ২০২৪ সালের মে মাসে, গুগল আই/ও ২০২৪-এ ভিও নামে একটি মাল্টিমোডাল ভিডিও জেনারেশন মডেল ঘোষণা করা হয়েছিল। গুগল দাবি করে যে এটি এক মিনিটেরও বেশি দৈর্ঘ্যের 1080p ভিডিও তৈরি করতে পারবে। ২০২৪ সালের ডিসেম্বরে, গুগল Veo 2 প্রকাশ করে, যা ভিডিওএফএক্সের মাধ্যমে উপলব্ধ। এটি 4K রেজোলিউশনের ভিডিও জেনারেশন সমর্থন করে এবং পদার্থবিদ্যা সম্পর্কে উন্নত ধারণা প্রদান করতে পারে। ২০২৫ সালের এপ্রিলে, গুগল ঘোষণা করে যে জেমিনি অ্যাপে উন্নত ব্যবহারকারীদের জন্য Veo 2 উপলব্ধ করা হয়েছে। ২০২৫ সালের মে মাসে, গুগল Veo 3 প্রকাশ করে, যা কেবল ভিডিও তৈরি করে না বরং ভিজ্যুয়ালের সাথে মিলে সংলাপ, শব্দ প্রভাব এবং পরিবেষ্টিত শব্দ সহ সিঙ্ক্রোনাইজড অডিওও তৈরি করে।  গুগল ফ্লোও নামের আরও একটি মডেলের নাম ঘোষণা করেছে, যা ভিও এবং ইমেজেন দ্বারা চালিত একটি ভিডিও-তৈরির সরঞ্জাম।  ২০২৫ সালের মে মাসে মুক্তিপ্রাপ্ত ভিও ৩-এর একটি গুরুত্বপূর্ণ উদ্ভাবন ছিল এটি ভিডিওর সাথে সামঞ্জস্যপূর্ণ সঙ্গীত এবং কণ্ঠস্বর তৈরি করেছিল।Wiggers, Kyle (20 May 2025). "Veo 3 can generate videos — and soundtracks to go along with them". TechCrunch. গুগল ডিপমাইন্ডের সিইও ডেমিস হাসাবিস এই মুক্তিকে এমন এক মুহূর্ত হিসেবে বর্ণনা করেছেন যখন এআই ভিডিও প্রজন্ম নীরব চলচ্চিত্রের যুগ থেকে বেরিয়ে এসেছে।   প্রতিক্রিয়া  গিজমোডোর একজন প্রতিবেদক Veo 3 প্রকাশের প্রতিক্রিয়া জানিয়ে বলেছেন যে ব্যবহারকারীরা মডেলটিকে নিম্নমানের সামগ্রী তৈরি করতে নির্দেশ দিয়েছেন, যেমন রাস্তায় একজন ব্যক্তির সাক্ষাৎকার নেওয়া বা পণ্য আনবক্সিং করার ভিডিও তোলা। অন্য একজন মিডিয়া ভাষ্যকার জানিয়েছেন যে বিভিন্ন প্রম্পটের প্রতিক্রিয়ায় টুলটি একই রসিকতা পুনরাবৃত্তি করার প্রবণতা রাখে।  মন্তব্যকারীদের ধারণা, গুগল ইউটিউব ভিডিও Wiggers, Kyle (20 May 2025). "Veo 3 can generate videos — and soundtracks to go along with them". TechCrunch. অথবা রেডডিট পোস্টের মাধ্যমে পরিষেবাটি প্রশিক্ষিত করেছে।Maiberg, Emanuel (21 May 2025). "Why Does Google's New Veo 3 AI Video Generator Love This Dad Joke?". 404 Media. গুগল নিজেই তাদের প্রশিক্ষণ সামগ্রীর উৎস উল্লেখ করেনি।   তথ্যসূত্র    বহিঃসংযোগ      বিষয়শ্রেণী:চলচ্চিত্র ও ভিডিও প্রযুক্তি বিষয়শ্রেণী:কৃত্রিম বুদ্ধিমত্তার প্রয়োগ বিষয়শ্রেণী:২০২৪-এর সফটওয়্যার বিষয়শ্রেণী:২০২৪-এ কৃত্রিম বুদ্ধিমত্তা
ফারজানা ইসলাম (জন্ম: ১৯৫৮) একজন বিশ্ববিদ্যালয় শিক্ষক। তিনি জাহাঙ্গীরনগর বিশ্ববিদ্যালয়ের উপাচার্য হিসেবে ২ মার্চ, ২০১৪ তারিখে নিয়োগ পেয়েছেন। তিনিই বাংলাদেশের প্রথম পাবলিক বিশ্ববিদ্যালয়ের নারী উপাচার্য। চার বছরের জন্য এ দায়িত্ব পাওয়া ফারজানা ইসলাম বিশ্ববিদ্যালয়ের ১৮তম উপাচার্য। উপাচার্যের দায়িত্ব নেয়ার পূর্বে তিনি একই বিশ্ববিদ্যালয়ের নৃ-বিজ্ঞান বিভাগের অধ্যাপক হিসেবে কর্মরত ছিলেন। উপাচার্য থাকাকালীন সময়ে তার বিরুদ্ধে ব্যাপক দুর্নীতি ও অনিয়মের অভিযোগে এবং তাকে অপসারণের দাবিতে ছাত্র ও শিক্ষকদের সম্মিলিত আন্দোলন হয় জাহাঙ্গীরনগর বিশ্ববিদ্যালয়ে।   জন্ম ও পারিবারিক জীবন  ফারজানা ইসলামের জন্ম ঢাকায়। তার পৈতৃক বাড়ি শরীয়তপুর জেলার ভেদরগঞ্জ উপজেলায়। চার ভাই ও দুই বোনের মধ্যে তিনি হলেন সবার ছোট। বাবা আব্দুল কাদের ঢাকা হাইকোর্টের ডেপুটি রেজিস্ট্রার এবং মা ফাতেমা খাতুন ছিলেন গৃহিণী। বড় ভাই লেফটেন্যান্ট জেনারেল শফিকুর রহমান স্পেশাল সিকিউরিটি ফোর্সের প্রধান ছিলেন।   শিক্ষাজীবন  ফারজানা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৮০ সালে স্নাতক ও স্নাতকোত্তর সম্পন্ন করেছেন।   কর্মজীবন  ১৯৮২ সালে চট্টগ্রাম বিশ্ববিদ্যালয়ের সমাজতত্ত্ব বিভাগে যোগ দিয়ে শিক্ষকতা শুরু করেন ফারজানা ইসলাম। তিনি ১৯৮৬ সালে জাহাঙ্গীরনগর বিশ্ববিদ্যালয়ের নৃবিজ্ঞান বিভাগে যোগ দেন এবং ২০০১ সালে সাসেক্স বিশ্ববিদ্যালয় থেকে পিএইচডি ডিগ্রি পান। নৃবিজ্ঞান বিভাগের সভাপতি হিসাবেও তিনি দায়িত্ব পালন করেছেন। শিক্ষকতার পাশাপাশি বেসরকারি সংস্থা ‘নাগরিক উদ্যোগ’ এর চেয়ারপারসন হিসাবেও দায়িত্ব পালন করছেন তিনি। ২০২২ সালের কাউন্সিলে তাকে আওয়ামী লীগের উপদেষ্টা পরিষদ সদস্য করা হয়।    গবেষণা    প্রকাশনা    পুরস্কার ও সম্মাননা    অনন্যা শীর্ষ দশ পুরস্কার-২০১৪   আরও দেখুন    জাহাঙ্গীরনগর বিশ্ববিদ্যালয়   জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা   তথ্যসূত্র    বহি:সংযোগ   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৮-এ জন্ম বিষয়শ্রেণী:অনন্যা শীর্ষ দশ পুরস্কার বিজয়ী বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাংলাদেশী শিক্ষায়তনিক প্রশাসক বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:শরীয়তপুর জেলার ব্যক্তি
ক্যানিং (পোর্ট ক্যানিং নামেও পরিচিত) হল ক্যানিং মহকুমার সদর দফতর এবং ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত শহর। এই শহরটিতে ক্যানিং ১ এবং ক্যানিং ২ - ব্লকের সদর দপ্তর  এই শহরে অবস্থিত। শহরটি একটি পরিত্যক্ত বন্দরের স্মৃতি বহন করে, যা  মাতলা নদীর গতিপথ পরিবর্তনের ভাগ্যের উপর কিছুটা হলেও  নির্ভরশীল।  নামকরন এই স্থানটির নাম চার্লস ক্যানিংয়ের নামে নামকরণ করা হয়। তিনি ১৮৫৬ থেকে ১৮৫৮ পর্যন্ত ভারতের গভর্নর জেনারেল এবং ১৮৫৮ থেকে ১৮৬২ সাল পর্যন্ত গভর্নর জেনারেল ও ভাইসরয় ছিলেন।Edwardes, Michael, A History of India, paper back edition 1967, p.326, The New English Library.  ইতিহাস  অর্থনীতি মাছের কেন্দ্র  কানিং কলকাতার মাছ সরবরাহের জন্য একটি বড় বাজার।  ভূ-উপাত্ত থাম্ব|ক্যানিং ও সুন্দরবনের যোগাযোগকারী মাতলা সেতু  শিয়ালদহ দক্ষিণ লাইন থেকে ক্যানিংগামী ট্রেন চলে এবং ভাড়া ১৫ টাকা। দুটি রাস্তা বা সড়কপথ: একটি ইস্টার্ন মেট্রোপলিটান বাইপাস; দ্বিতীয়টি বাসন্তী হাইওয়ে। এই দুটি পথ দ্বারা ক্যানিং কলকাতার সঙ্গে যুক্ত। ক্যানিং এ বিভিন্ন মানের ট্রাভেল এজেন্সি কোম্পানি পর্যটন ব্যবসা শুরু করেছে। সুন্দরবন ভ্রমণের জন্য ব্যক্তিগত লঞ্চ (নৌকা) ভাড়া দেওয়া, পর্যটন স্থল, কুমির প্রকল্প ইত্যাদি ভ্রমণের ব্যবস্থা থাকায় বর্তমানে এখানে পর্যটন শিল্প গড়ে উঠেছে।  উৎসব এবং মেলা  ক্যানিং এ কয়েকটি উৎসব এবং মেলা একটি বিশেষ আড়ম্বরে পালিত হয়। তাদের বেশিরভাগই শীতকালীন ঋতুতে হয়। সুন্দরবন মেলা  ক্যানিং এবং সমগ্র দক্ষিণ ২৪ পরগনা জেলার বৃহত্তম মেলা। এই মেলা ৩ থেকে ১২ জানুয়ারি ক্যানিংয়ের বন্ধুমহল ক্লাব দ্বারা পরিচালিত হয়। অন্য বড় উৎসব হল সুন্দরবন উৎসব। সুন্দরবনের মানুষকে একত্রিত করার জন্য এবং যোগাযোগ করার জন্য রাজ্য প্রশাসন কর্তৃক এটি প্রধানত পরিচালিত হয়।  যোগাযোগ বাস:  এসডি ৩২ বারুইপুর - ঝাড়খালী   এসডি ৪১ অ্যামময়েটি ঘাট - জামতলা   এসডি ৬৩ বারুইপুর - গদখালী   এসডি ২৬৪ বারুইপুর - চুনোখালী   এসডি ৮৫ মৌখালী - ধামাখালী  মিনি বাস:  এম ১৩ বারুইপুর - ক্যানিং   গোলাবাড়ী - ক্যানিং এক্সপ্রেস বাস   গদখালি - দিঘা  তথ্যসূত্র  বিষয়শ্রেণী:পশ্চিমবঙ্গের শহর বিষয়শ্রেণী:দক্ষিণ চব্বিশ পরগনা জেলার শহর ও নগর
মাস্কাট ও ওমান সালতানাত (,  সালতানাৎ মাসক্বাত্ব ওয়া-'উমান ), সংক্ষিপ্তভাবে মাসকাট ও ওমান রাষ্ট্র নামেও পরিচিত (, রোমানীকরণ :  দাওলাত মাসক্বাত্ব ওয়া-উমান ) তাইমুর ইবনে ফয়সালের শাসন ছিল একটি সার্বভৌম রাষ্ট্র যা ঊনবিংশ শতাব্দী এবং বিংশ শতাব্দীর দ্বিতীয়ার্ধে বর্তমান ওমান সালতানাত এবং বর্তমান সংযুক্ত আরব আমিরাত এবং পাকিস্তানের গোয়াদারের কিছু অংশকে ঘিরে ছিল।  বুসাইদ রাজবংশ দ্বারা শাসিত, এটির শেষ শাসক সাইদ ইবনে সুলতানের মৃত্যুর পর ওমানি সাম্রাজ্যের বিভক্তির ফলে এটি প্রতিষ্ঠিত হয়েছিল । ২৩ জুলাই ১৯৭০ সালের প্রাসাদ অভ্যুত্থানের পর সালতানাত একটি নতুন সরকারে রূপান্তরিত হয় যেখানে সুলতান সাঈদ ইবনে তৈমুর অবিলম্বে তার পুত্র কাবুস ইবনে সাইদের দ্বারা ক্ষমতাচ্যুত হন  ।  তথ্যসূত্র   বিষয়শ্রেণী:মাসকাট, ওমানের ইতিহাস বিষয়শ্রেণী:ওমানের ইতিহাস বিষয়শ্রেণী:প্রাক্তন সালতানাত
প্রাবোও সুবিয়ান্তো জোয়োহাদিকুসুমো (, জন্ম ১৭ অক্টোবর ১৯৫১) একজন ইন্দোনেশীয় রাজনীতিবিদ, ব্যবসায়ী এবং অবসরপ্রাপ্ত সম্মানসূচক সেনাবাহিনীর জেনারেল যিনি ইন্দোনেশিয়া রাষ্ট্রপতি হিসেবে নির্বাচিত হয়েছেন। তিনি ১৯৮৩ সালে প্রয়াত রাষ্ট্রপতি সুহার্তোর দ্বিতীয় কন্যা তিতীক সুহার্তোকে বিয়ে করেন এবং বর্তমানে প্রতিরক্ষা মন্ত্রী হিসাবে দায়িত্ব পালন করছেন। পূর্ব তিমুরে মানবাধিকার লঙ্ঘনের অভিযোগে ১৯৯৮ সালে তাঁর উপর মার্কিন যুক্তরাষ্ট্রে প্রবেশে সাময়িক নিষেধাজ্ঞা আরোপ করা হয়।  প্রাবোও সুবিয়ান্তো ১৯৭০ সালে ইন্দোনেশীয় সামরিক একাডেমি থেকে স্নাতক হন এবং ১৯৯৮ সালে স্ট্র্যাটেজিক রিজার্ভ কমান্ডের (কোস্ট্রাড) নেতৃত্বে নিযুক্ত হওয়া পর্যন্ত বেশিরভাগ সময়েই স্পেশাল ফোর্সে (কোপাসাস) দায়িত্ব পালন করেন। তাঁকে ডানপন্থী জাতীয়তাবাদী হিসাবে বর্ণনা করা হয়েছে।  ২০০৮ সালের গোড়ার দিকে ফাদলি জোনসহ প্রাবোওর অভ্যন্তরীণ বৃত্ত গেরিন্দ্রা পার্টি প্রতিষ্ঠা করে। ২০০৯ সালের রাষ্ট্রপতি নির্বাচনে তিনি মেঘবতী সুকর্ণপুত্রীর রানিং মেট হিসেবে উপরাষ্ট্রপতিত্বের জন্য ব্যর্থ হয়েছিলেন। তিনি ২০১৪ সালের রাষ্ট্রপতি নির্বাচনে প্রতিদ্বন্দ্বিতা করেছিলেন কিন্তু জাকার্তার গভর্নর জোকো উইদোদোর কাছে পরাজিত হন, যা নিয়ে তিনি প্রাথমিকভাবে বিতর্ক তুলে ছিলেন। তিনি ২০১৯ সালে সান্দিয়াগা উনোকে রানিং মেট হিসেবে নিয়ে রাষ্ট্রপতি পদের জন্য আরেকটি ব্যর্থ দৌড়ে অবতীর্ণ হন যেখানে তিনি গেরিন্দ্রা, সমৃদ্ধ ন্যায়বিচার দল (পিকেএস), জাতীয় অধিকার দল (পিএএন), গণতন্ত্রী দল এবং বেরকারিয়া পার্টির সমর্থন লাভ করেছিলেন। কিন্তু ফলাফল গ্রহণ করতে অস্বীকৃতির জন্য তাঁর অনুগামীরা বিক্ষোভ প্রদর্শন করে যার ফলে জাকার্তায় মারাত্মক দাঙ্গার সংঘটিত হয়। যাইহোক, একটি উত্তপ্ত প্রতিদ্বন্দ্বিতার পর প্রাবোও সুবিয়ান্তো ২০১৯ থেকে ২০২৪-এর জন্য প্রতিরক্ষা মন্ত্রী হিসাবে মন্ত্রিসভায় যোগদান করেছিলেন।  ১০ অক্টোবর ২০২১ তারিখে গেরিন্দ্রা ২০২৪ ইন্দোনেশীয় রাষ্ট্রপতি নির্বাচনে তাঁদের প্রার্থী হিসেবে প্রাবোও সুবিয়ান্তোর নাম ঘোষণা করেছিল। ১২ আগস্ট ২০২২ তারিখে প্রাবোও সুবিয়ান্তো ঘোষণা করেন যে তিনি ২০২৪ সালের রাষ্ট্রপতি নির্বাচনে প্রতিদ্বন্দ্বিতার জন্য গেরিন্দ্রার মনোনয়ন গ্রহণ করেছেন। প্রাবোও ১৪ ফেব্রুয়ারির নির্বাচনে নিজের বিজয় ঘোষণা করেন, যেহেতু প্রাথমিক বেসরকারি পোলিং-এ তাঁকে প্রথম রাউন্ডের ভোটে লিড দেখিয়েছিল। ২০ মার্চ সাধারণ নির্বাচন কমিশন ফলাফল প্রত্যয়িত করে এবং তাঁকে ইন্দোনেশিয়ার নির্বাচিত-রাষ্ট্রপতি হিসাবে ঘোষণা করে।  তথ্যসূত্র   আরও পড়া    এশিয়াউইক: একজন আদর্শবাদীর উত্থান এবং পতন  এবিসি বিদেশী প্রতিবেদক: কৃষক একটি দেশ চায়  জাকার্তা গ্লোব: রিব্র্যান্ডিং প্রাবোওকে নির্বাচনী ফ্রেমে নিয়ে আসে  ইন্দোনেশিয়ায় সামরিক রাজনীতি এবং গণতন্ত্রীকরণ (দক্ষিণ-পূর্ব এশিয়ার রুটলেজ গবেষণা)  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাডাইস পেপার্সে নাম থাকা ব্যক্তি বিষয়শ্রেণী:সমাজতন্ত্র বিরোধী ইন্দোনেশীয় বিষয়শ্রেণী:জাকার্তার ব্যক্তি বিষয়শ্রেণী:ইন্দোনেশীয় মুসলিম বিষয়শ্রেণী:জাভানীয় ব্যক্তি বিষয়শ্রেণী:ইন্দোনেশীয় জেনারেল বিষয়শ্রেণী:ইন্দোনেশিয়ার মন্ত্রী বিষয়শ্রেণী:ইন্দোনেশিয়ার প্রতিরক্ষা মন্ত্রী বিষয়শ্রেণী:ইন্দোনেশিয়ায় ডানপন্থী জনতাবাদ বিষয়শ্রেণী:গ্রেট ইন্দোনেশিয়া মুভমেন্ট পার্টির রাজনীতিবিদ বিষয়শ্রেণী:ইন্দোনেশিয়ার জাতীয়তাবাদী বিষয়শ্রেণী:ডানপন্থী পপুলিস্ট বিষয়শ্রেণী:মিনহাসা ব্যক্তি বিষয়শ্রেণী:ইন্দোনেশিয়ার জাতীয় সামরিক একাডেমির প্রাক্তন শিক্ষার্থী বিষয়শ্রেণী:২১শ শতাব্দীর ইন্দোনেশীয় রাজনীতিবিদ
সমাজ কল্যাণ ক্রীড়া সংসদ মুগদা বাংলাদেশের একটি ফুটবল ক্লাব। এটি বর্তমানে বাংলাদেশী ফুটবল লীগের ২য় স্তর বাংলাদেশ চ্যাম্পিয়নশিপ লিগে প্রতিদ্বন্দ্বিতা করছে।     ইতিহাস  ১৯৮০ সালের ২০ ফেব্রুয়ারি ঢাকায় সমাজ কল্যাণ ক্রীড়া সংসদ মুগদা প্রতিষ্ঠিত হয়। ক্লাবটি ২০২২ সালে ২০২১-২২ ঢাকা সিনিয়র ডিভিশন ফুটবল লিগের শিরোপা জিতে। পরে ক্লাবটিকে পদোন্নতি দিয়ে ২০২২-২৩ বাংলাদেশ চ্যাম্পিয়নশিপ লিগে খেলার সুযোগ দেওয়া হয়। ক্লাব তার ইতিহাসে এই প্রথম বাংলাদেশ চ্যাম্পিয়নশিপ লিগ খেলবে।    বর্তমান খেলোয়াড়  আসন্ন মৌসুমের জন্য এখনো দল ঘোষণা করেনি ক্লাব ম্যানেজমেন্ট।   ক্লাব ব্যবস্থাপনা    বর্তমান কারিগরি কর্মীরা  অক্টোবর ২০২২ অনুযায়ী অব.অবস্থাননামসূত্র১প্রধান কোচ গাজী জসিম উদ্দিন ২সহকারী প্রশিক্ষক    হেড কোচের রেকর্ড   প্রধান কোচথেকেপ্রতিপৃডব্লিউডিএলজিএফজিএ%W গাজী জসিম উদ্দিন২০ অক্টোবর ২০২২বর্তমান  তথ্যসূত্র  বিষয়শ্রেণী:বাংলাদেশের ফুটবল ক্লাব বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:ঢাকায় ক্রীড়া বিষয়শ্রেণী:বাংলাদেশ চ্যাম্পিয়নশিপ লিগ
শিবলাল নন্দলাল যাদব (, ; জন্ম: ২৬ জানুয়ারি, ১৯৫৭) তেলেঙ্গানার হায়দ্রাবাদে জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ১৯৭৯ থেকে ১৯৮৭ সময়কালে ভারত ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর ভারতীয় ক্রিকেটে হায়দ্রাবাদের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন শিবলাল যাদব।   খেলোয়াড়ী জীবন  সমগ্র খেলোয়াড়ী জীবনে ৩৫ টেস্ট ও ৭টি একদিনের আন্তর্জাতিকে অংশগ্রহণের সুযোগ ঘটে শিবলাল যাদবের। স্পিনার চতুষ্টয়ের সেঁতুবন্ধন ভেঙ্গে যাবার পর ১৯৭৯ সালে তার টেস্ট অভিষেক ঘটে।  অস্ট্রেলিয়ার বিপক্ষে অভিষেক সিরিজে অংশ নিয়ে পাঁচ টেস্টে ২৪ উইকেট দখল করেন ও শ্রীনিবাসরাঘবন ভেঙ্কটরাঘবনকে দলের বাইরে চলে যেতে হয়। ১৯৮৭ সাল পর্যন্ত ভারত দলে নিয়মিতভাবে খেলতে থাকেন। এ পর্যায়ে রবি শাস্ত্রী ও দিলীপ দোশীকে নিয়ে নবরূপে স্পিন আক্রমণ পরিচালনা করতেন।  ১৯৭৯ সালে ব্যাঙ্গালোরে সফরকারী অস্ট্রেলিয়ার বিপক্ষে টেস্টের মাধ্যমে তার অভিষেক পর্ব সম্পন্ন হয়। ঐ টেস্টে ৭ উইকেট পান তিনি। পরের টেস্টে ভারতের জয়ে গুরুত্বপূর্ণ ভূমিকা পালন করেন। চতুর্থ ইনিংসে অ্যালান বর্ডার, ডেভ হোয়াটমোর ও কেভিন রাইটকে আউট করে বিজয় এনে দেন। ২৭৯ রানের জয়ের লক্ষ্যমাত্রায় অস্ট্রেলিয়া দল ১২৫ রানে অল-আউট হয়। ঐ ইনিংসে ৪ উইকেটসহ খেলায় ছয় উইকেট পান তিনি।  ১৯৮০-এর দশকের শুরুরদিকে সংক্ষিপ্তকালের জন্য দলের বাইরে তাকে রাখা হয়। তবে, ১৯৮৩-৮৪ মৌসুমে সফরকারী ওয়েস্ট ইন্ডিজের বিপক্ষে সফলতার সাথে দলে ফিরে আসেন। বোম্বেতে অনুষ্ঠিত সিরিজের চতুর্থ টেস্টের প্রথম ইনিংসে ৫/১৩১ পান। ১৯৮৫-৮৬ মৌসুমে ভারত দলের সাথে অস্ট্রেলিয়া গমন করেন। ৩ টেস্টের ঐ সিরিজে ১৫ উইকেট পান তিনি। তন্মধ্যে, সিডনি টেস্টে ১১৮ রানের বিনিময়ে ৮ উইকেট পান। নাগপুরে সফরকারী শ্রীলঙ্কার বিপক্ষে ইনিংসে ব্যক্তিগত সেরা বোলিং পরিসংখ্যান ৫/৭৬ লাভ করেছিলেন। পাকিস্তানের বিপক্ষে নিজস্ব শততম টেস্ট উইকেট দখল করেন।   ক্রিকেট প্রশাসন  সাম্প্রতিককালে ভারতের সুপ্রিম কোর্ট শিবলাল যাদবকে ভারত দলের ম্যানেজার হিসেবে নামাঙ্কিত করে। তিনি আইপিএলের সপ্তম আসরের দেখাশোনা করবেন। তবে, এ পদটিতে তাকে সাময়িকভাবে রাখা হয়।   তথ্যসূত্র    বহিঃসংযোগ       বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেট প্রশাসক বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:বিসিসিআই সভাপতি বিষয়শ্রেণী:হায়দ্রাবাদের ক্রিকেটার বিষয়শ্রেণী:হায়দ্রাবাদ থেকে আগত ক্রিকেটার